Diari Oficial de la Generalitat Valenciana


Sumari del DOGV 5987, del 02-04-2009 (2009/3544)

Notificació de la resolució del recurs d'alzada, referència interna R-213/2008, a Elisabeth Muñoz Marqués i Jesús Arroyo Romero.
--------------------------------------------------------------------------------------------------------------------------------

### Dades del document

Número de DOGV
:   5987

Data del DOGV
:   02-04-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/3544


Data del document
:   11-11-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació de la resolució del recurs d'alzada, referència interna R-213/2008, a Elisabeth Muñoz Marqués i Jesús Arroyo Romero. [2009/3544]  
De conformitat amb el que estableix l'article 59.4 de la Llei 30/92, de 26 de novembre, de règim jurídic de les administracions públiques i del procediment administratiu comú, es notifica a Elisabeth Muñoz Marqués i a Jesús Arroyo Romero, av. Gaspar Aguilar, núm. 111, 3r, 9ª (46585 València) la resolució del recurs d'alçada amb el número de referència interna R-213/08.  
Resolució  
Examinat el recurs d'alçada formulat per Elisabeth Muñoz Marqués i Jesús Arroyo Romero, contra la resolució de visat i concessió de finançament convingut del Ministeri d'Habitatge (HPNC 510), per a l'adquisició d'un habitatge protegit de nova construcció acollit a l'expedient núm. 46/1G/0017/2005/190.  
Antecedents de fet  
Primer. Elisabeth Muñoz Marqués i Jesús Arroyo Romero, adquirents de l'habitatge siti a Paterna (València), al Pla parcial Mas del Rosari, parcel·la B, número 33, pis quart, porta 10, mitjançant contracte de compravenda de data 20 de setembre de 2007, van presentar en el Servei Territorial d'Habitatge i Projectes Urbans de València, el dia 25 de gener de 2008, sol·licitud de visat i finançament convingut per a l'adquisició de l'esmentat habitatge.  
Segon. A la vista de la documentació que consta en l'expedient, el cap del Servei Territorial en data 27 de març de 2008 dicta una resolució de concessió de visat i finançament convingut del Ministeri d'Habitatge, en virtut de la qual concedeix a la part sol·licitant el visat del contracte i un préstec convingut.   
Tercer. Contra l'esmentada resolució interposen recurs d'alçada dins del termini i la forma escaient Elisabeth Muñoz Marqués i Jesús Arroyo Romero, amb les al·legacions que hi consten, i que es donen per reproduïdes en nom de la brevetat.   
Fonaments de dret   
I. Aquesta Direcció General és competent per a la resolució d'aquest recurs d'alçada, tant pel que disposa l'article 114 de la Llei 30/1992, 26 de novembre, de règim jurídic de les administracions públiques i del procediment administratiu comú (LRJAP i de PAC), com pel que estableix el Decret 131/2007, de 27 de juliol, del Consell (DOCV núm. 5566 de 30 de juliol de 2007).  
II. El que disposen els articles 107, 110, 114 i 115, de la LRJAP i PAC, quant a l'admissió i tramitació del recurs d'alçada.  
III. Segons el que estableix el Reial decret 801/2008, d'1 de juliol, és requisit per a accedir a les ajudes econòmiques directes, és a dir, subsidiació del préstec i ajuda estatal directa a l'entrada, que es tracte del primer accés a la propietat d'un habitatge de la part sol·licitant; en cas que no siga primer accés únicament es concedirà l'accés a un préstec convingut  
IV. Segons el que disposa l'article 7 del Decret 41/2006, de 24 de març, del Consell, es considerarà primer accés quan els ingressos familiars ponderats no excedisquen de 3,5 vegades l'indicador públic de renda d'efectes múltiples, i no es tinga ni s'haja tingut habitatge en propietat, o que tenint-lo els seus titulars no disposen del dret real d'ús o gaudi d'aquest, o el valor de l'altre habitatge, determinat d'acord amb la normativa de l'impost de transmissions patrimonials, no excedisca del 25 per 100 del preu màxim total de venda de l'habitatge objecte de l'actuació protegida.  
V. Segons el que estableix l'article 17.1 de l'esmentat Decret 41/2006, per a la concessió de les ajudes econòmiques s'exigirà el compliment dels requisits previstos en la normativa de tots els que figuren com a adquirents de l'habitatge; en conseqüència, els dos sol·licitants adquirents han de complir tots els requisits, inclòs que siga el primer habitatge de cada un d'ells.   
VI. En el cas que ens ocupa, es comprova que Elisabeth Muñoz Marqués era titular del ple domini de l'habitatge siti a Talavera de la Reina, al carrer San Antón, número 7, pis tercer, porta D, amb número de referència cadastral 0461168RR6332M7592WD, el qual va adquirir en data 23 de novembre de 2001; l'esmentat habitatge va ser venut en data 15 de gener de 2007, per un preu de 132.004,00 euros.   
El valor de l'habitatge a l'efecte d'impost de transmissions patrimonials en cas de venda d'aquest és el preu de venda; la quantitat de 132.004,00 euros excedeix del 25 per 100 del preu màxim de venda de l'habitatge objecte de les ajudes, que és de 26.510,38 euros (106.041,54 x 25%).  
En conseqüència, el valor a l'efecte d'impost de transmissions patrimonials de l'habitatge de què era propietària Elisabeth Muñoz Marqués excedeix del 25 per 100 del preu màxim de venda de l'habitatge objecte de les ajudes, per la qual cosa no ens trobem davant del primer accés de la part sol·licitant a un habitatge, i li correspon per això el visat i el préstec convingut, però no la subsidiació del préstec, l'ajuda estatal directa a l'entrada i la subvenció de la Generalitat Valenciana, tal com estableixen el Reial decret 801/2005, d'1 de juliol, i el Decret 41/2006, de 24 de març, del Consell.   
Assentat l'anterior, i no havent-se aportat pel recurrent prova suficient i adequada que desvirtue el contingut de la resolució impugnada, escau confirmar aquesta.   
Vistes la Llei 30/1992, de 26 de novembre, de règim jurídic de les administracions públiques i del procediment administratiu comú i la resta de legislació de general i pertinent aplicació, i de conformitat amb la proposta de resolució de l'Àrea de Plans d'Habitatge, resolc:  
Desestimar el recurs d'alçada formulat per Elisabeth Muñoz Marqués i Jesús Arroyo Romero contra la resolució del Servei Territorial d'Habitatge i Projectes Urbans de València, de data 27 de març de 2008, la qual queda confirmada.   
Contra aquesta resolució, que posa fi a la via administrativa, es podrà interposar recurs contenciós administratiu davant del Jutjat Contenciós Administratiu de València, en el termini de dos mesos comptadors des de l'endemà de la notificació, segons els articles 8.3 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això, sense perjudici que puga exercir qualsevol altre recurs que crega oportú.  
València, 11 de novembre de 2008.- La directora general d'Habitatge i Projectes Urbans: M. Jesús Rodríguez Ortiz.